
	1.
	Noteikumu projekts
8.3.1. kopsavilkumā par starptautiskā zinātniskā izvērtējuma rezultātiem dalījumā pa vērtējamām vienībām saskaņā ar normatīvo aktu, kas nosaka zinātnisko institūciju darbības starptautiskā novērtējuma organizēšanas kārtību;
	Iebildums
Lūdzam izvērtēt 8.3.1. apakšpunkta nepieciešamību. 

Zinātnisko institūciju darbības starptautiskais novērtējums tiek rīkots reizi sešos gados, sk. Ministru kabineta 2018. gada 2. oktobra noteikumu Nr. 619 "Zinātnisko institūciju darbības starptautiskā novērtējuma organizēšanas kārtība", 1. punktu https://likumi.lv/ta/id/301995#p1

Zinātnisko institūciju darbības starptautiskais novērtējums tiek veikts par iepriekšējo 6 gadu periodu, un neatspoguļo aktuālo ikgadējo augstskolas sniegumu. Līdz ar to nav saskatāma nepieciešamība šos datus (8.3.1.) iekļaut publiskajā gada pārskatā par augstskolas darbību.
Piedāvātā redakcija
-
	Jānis Bernāts (RP)

	2.
	Noteikumu projekts
8.4. par augstskolas budžeta, finanšu plāna un gada pārskata apstiprināšanu atbildīgās pārvaldes institūcijas apstiprinātu gada finanšu rezultātu (ieņēmumu un izdevumu) pārskatu par pārskata gadā saņemtajiem un izlietotajiem naudas līdzekļiem.
	Iebildums
Aicinām izvērtēt 8.4. apakšpunkta jauno redakciju, precizējot dokumenta nosaukumu (vārdi "[par] saņemtajiem un izlietotajiem naudas līdzekļiem") un salāgojot apakšpunktu ar Augstskolu likuma 14.² pantā https://likumi.lv/ta/id/37967#p14_2 noteikto valsts augstskolas padomes kompetenci.
Piedāvātā redakcija
-
	Jānis Bernāts (RP)



